Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: összefüggésére történő hivatkozással terjesztik elő, az Alkotmánybíróság az újabb indítvány érdemi vizsgálatába bocsátkozik.” [35/1997. (VI. 11.) AB határozat ABH 200, 212.]
Paragraph Index: 1246

összefüggésére történő hivatkozással terjesztik elő, az Alkotmánybíróság az újabb indítvány érdemi vizsgálatába bocsátkozik.” [35/1997. (VI. 11.) AB határozat ABH 200, 212.] Az Alkotmánybíróság az ABh.-ban nem vizsgálta az R. 1. sz. mellékletének az R.4. által megállapított 11. pontjában foglalt rendelkezéseket. Ezért az R. 1. számú mellékletének kifogásolt előírásai nem minősülnek ítélt dolognak, így azokat az Alkotmánybíróság a jelen indítvány alapján érdemben bírálta el. A Kr. és az R. is a Jat. hatálybalépése előtt került kiadásra. Az R. 1. sz. mellékletének kifogásolt előírásait azonban az R.4. a Jat. hatálybalépését követően állapította meg. Az Alkotmánybíróság az 571/B/1993. AB határozatában kifejtette, hogy a kulturális járulék tartalmát tekintve adójellegű fizetési kötelezettség, a közteher egyik formája. (ABH 1994, 607, 609.) Az Alkotmánybíróság megállapította, hogy az R. 1. számú mellékletének az R.4. által meghatározott 11. pontja a Jat. hatálybalépését követően megváltoztatta a járulékfizetési kötelezettséget, a fizetésre kötelezett alanyi kört és a járulék mértékét is. Ezért az R. 1. számú mellékletének kifogásolt előírásai ellentétesek voltak a Jat. 4. § c) pontjával, az Ápt.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes